Seleukided - Wikipedia

# Seleukided

### Diwar Wikipedia, an holloueziadur digor

Istor Iran

- Rouantelezh Elamat
- Impalaeriezh ar Veded
- Tiernelezh an Akemenided
- Impalaeriezh ar Seleukided
- Impalaeriezh ar Barted
- Tiernelezh ar Sasanided
- Tiernelezh ar Ziyarided
- Tiernelezh ar Samanided
- Tiernelezh ar Vouyided
- Tiernelezh ar c'haznevided
- Impalaeriezh turk ar Seldjoukided
- Impalaeriezh Khorezmian
- Houlagided
- Tiernelezh ar Vuzaffarided
- Tiernelezh an Dimourided
- Tiernelezh ar Sefevided
- Tiernelezh an Afsharided
- Tiernelezh Zand
- Tiernelezh Pahlavi
- Tiernelezh Kadjar
- Dispac'h Iran
- Rep. islamek Iran

Un diernelezh krouet gant Seleukos (gresianeg: Σέλευκος Νικάτωρ) unan eus jeneraled Aleksandr Veur eo ar Seleukided. Goude marv Aleksandr ez eas an darn vrasañ eus e impalaeriezh gant Seleukos. En em ledañ a rae ar vro eus ar mor Kreizdouar d'an Indus. Padet eo ren ar Seleukided eus -305 betek -64.

Seleukos Iañ Nikator

Dre ziouer a hêr talvoudus (ur bugel da c'henel hag un hantervreur bresk e spered) eo bet rannet impalaeriezh Aleksandr Veur (marvet d'an 23 a viz Mezheven -323) etre e bevar jeneral tostañ. Kemeret e vo ganto an titl a Diadoked, ar pezh a dalvez "hêr" e gresianeg.

Unan anezho, Seleukos Iañ Nikator a dap evitañ rann aziat impalaeriezh Aleksandr. Krouiñ a ra e gêr-benn da zont, Seleukia (a zeuio da vezañ Antiokeia diwezhatoc'h, ha pa chomfe amsklaer ar gronologiezh), war aod ar mor Kreizdouar. Mont a ra an diernelezh da get e -64, gant Antiokos XIII Asiaticus, digarget eus e ditl gant Pompeius bet sujet gantañ Siria, anezhañ tamm diwezhañ ar rouantelezh seleukid, a zeu da vezañ ur broviñs roman.

Mont a ra d'ober tiernelezh ar Seleukided :

1. Seleukos Iañ Nikator ("an Trec'hour e gresianeg), bet o ren eus -305 da -280
2. Antiokos Iañ Sôter ("Ar Salver"), eus -281 da -261, mab d'e ziagentad.
3. Antiokos II Theos ("an doueel"), eus -261 da -247 kt JK, mab d'an diagentad.
4. Seleukos II Callinicos ("An trec'hour meur"), eus -246 da -225, mab d'an diagentad.
5. Antiokos Hierax ("Ar sparfell"), eus 241 da -226, breur d'an diagentad.
6. Seleukos III Sôter ("Ar Salver"), eus -225 da -223, mab d'an diagentad.
7. Antiokos III Megas ("Ar Bras), eus -223 da -187, bet gounezet gantañ un trec'h splann war al Lagided e-kerzh emgann Panion.
8. Seleukos IV Filopator (" a gar e dad"), eus -187 da -175, mab d'an diagentad.
9. Antiokos IV Epifan, ("Diskuliadur doueel"), eus -175 da -163, breur d'an diagentad, a glaskas unavaniñ e rouantelezh dre ar sevenadur gresian, ar pezh a zisoc'ho war emsavadeg ar Vakabeed e Judea.
10. Antiokos V Eupator ("mat e dad"), eus 163 da -162, mab d'an diagentad.
11. Demetrios Iañ Sôter ("Ar Salver"), eus -162 da -150
12. Aleksandr Iañ Balas, ar skraper, eus -152 da -145
13. Antiokos VI Dionysos, -145 da -142, mab da Aleksandr Iañ Balas
14. Demetrios II Nikator, -145 da -125, mab da Demetrios Iañ Sotêr
15. Antiokos VII Evergetes Sidetes, eus -138 da -127.
16. Seleukos V Nikator, eus -124 da -125 bet enebet ouzh Aleksandr II Zabinas.
17. Aleksandr II Zabinas, skraper, eus -126 da -122
18. Antiokos VIII Filometor, eus -125 da -96, mab da Demetrios II Nikator.
19. Antiokos IX Kizikenos, eus -96 da -95,mab d'an diagentad.
20. Seleukos VI Epifan ("Diskuliadur doueel"), mab da Antiokos VIII Filometor, eus -96 da -93
21. Antiokos X Eusebius ("an Deol"), eus -94 da -92
22. Antiokos XI Filadelfos ("kar e vreur"), eus -93 da -90, mab da Antiokos VIII Filometor.
23. Fulup Iañ Filadelfos eus -93 da -83
24. Demetrios III, eus -95 da -88
25. Antiokos XII Dionisos, e -83, mab da Antiokos VIII Filometor.
26. Antiokos XIII Asiaticus ("An Aziad"), eus -69 da -64, mab da Antiokos X Eusebius.

Displegañ a reer ar prantadoù boutin dre ar skraperioù hag an tabutoù galloud.

Adtapet diwar "http://br.wikipedia.org../../../s/e/l/Seleukided.html"

Rummadoù ar bajenn: Istor Turkia | Seleukided

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Deutsch
- English
- Español
- Esperanto
- Hrvatski
- עברית
- Nederlands
- 日本語
- Norsk (bokmål)
- Polski
- Suomi
- Svenska
- 中文